от около 100 — 120 млн. бройки през 2011 г. на 90 — 110 млн. бройки през РПП (19).
 3. Внос от засегнатата държава
 а) Обеми на вноса и пазарен дял
 Таблица 2
 Внос от засегнатата държава
 Обем на вноса
 2011 г.
 2012 г.
 2013 г.
 РПП
 КНР (индекс 2011 г. = 100)
 100
 92
 101
 112
 КНР (интервал в хил. бр.)
 1 600 — 2 100
 1 500 — 2 000
 1 600 — 2 100
 1 900 — 2 400
 Пазарен дял
 1,8 %
 1,9 %
 1,9 %
 2,3 %
 Източник: Евростат и искането за преразглеждане с оглед на изтичане на срока на действие на мерките.
 (68)
 Тъй като срокът на действие на настоящите антидъмпингови мерки срещу КНР е бил удължен в съответствие с член 13, параграф 3 от основния регламент по отношение на вноса на разглеждания продукт, изпращан от Лаос и Виетнам, с оглед установяването на общия обем на вноса на разглеждания продукт от КНР е трябвало да бъде включен и вносът от тези държави. При все това, през целия разглеждан период не е отчитан внос на разглеждания продукт от Лаос и/или Виетнам.
 (69)
 Обемът на вноса на МПХ с произход от КНР е останал на сравнително стабилно равнище през разглеждания период, макар и с леко нарастване през РПП. В резултат на това през разглеждания период пазарният дял на китайския внос е нараснал от 1,8 % на 2,3 %.
 б) Вносни цени
 Таблица 3
 Средни вносни цени на МПХ от засегнатата държава
 2011 г.
 2012 г.
 2013 г.
 РПП
 КНР (индекс 2011 г. = 100)
 100
 98
 95
 83
 КНР (интервал евро/хил. бр.)
 200 — 230
 190 — 220
 180 — 210
 160 — 190
 Източник: Евростат и искането за преразглеждане с оглед на изтичане на срока на действие на мерките.
 (70)
 Средната вносна цена на разглеждания продукт от КНР непрекъснато е намалявала през разглеждания период с общ спад от 17 % между 2011 г. и РПП.
 в) Ниво на подбиване и на занижаване на цените
 (71)
 По време на РПП не беше установено подбиване на цените от страна на китайските вносни цени. Следва да се подчертае обаче, че изчислението взема предвид корекциите на цената за редовното митническо вносно мито (2,7 %) и разходите след вноса (2 %). След тези корекции средните цени на китайския внос са почти на същото равнище като средната стойност на цените франко завода на промишлеността на Съюза за несвързани клиенти в Съюза — установеният отрицателен марж на подбиване на цените бе 0,1 %. Следва също да се отбележи, че продадените от китайските производители износители количества са ниски. Освен това заявителят представи доказателства, че някои видове продукти, които понастоящем са внасяни от КНР, са „специални“, например механизми с 23 пръстена или със спусък. Тези продукти са изработени от по-висок клас суровини и с по-високи разходи за труд и поради това са на по-висока цена от стандартните продукти на промишлеността на Съюза. Поради липсата на съдействие от страна на китайските износители това твърдение не можеше да бъде проверено от данните за износа им.
 (72)
